MOŽNO SPRÍSTUPNIŤ

Predkladacia správa

Podľa ustanovenia § 2 zákona č. 515/20003 Z. z. o krajských úradoch a obvodných úradoch a o zmene a doplnení niektorých zákonov, prednostu krajského úradu a obvodného úradu vymenúva a odvoláva vláda Slovenskej republiky na návrh ministra vnútra.                     V súlade s citovaným zákonom je v kompetencii ministra vnútra predkladať vláde Slovenskej republiky návrh na vymenovanie a odvolanie prednostov krajských úradov a obvodných úradov.
Návrh na vymenovanie Ing. Františka Kána do  funkcie prednostu Krajského úradu v Banskej Bystrici  sa predkladá nadväzne na odvolanie Ing. Milana Kepeňu z tejto funkcie uznesením vlády Slovenskej republiky číslo 785 zo 6. októbra 2005 v zmysle koaličnej dohody.
Vláda Slovenskej republiky na svojom rokovaní dňa 2. decembra 2003 schválila uznesením číslo 1153 kritériá na funkcie prednostov krajských úradov a obvodných úradov a zásady postupu navrhovania kandidátov na funkcie prednostov krajských úradov a obvodných úradov.
Minister vnútra zriadil na základe citovaného uznesenia vlády komisiu na výber kandidátov na funkciu prednostov krajských úradov a obvodných úradov ( ďalej len „komisia“ ). 
Komisia vyhodnotila navrhovaného kandidáta v zmysle vládou schválených kritérií a zásad a konštatovala, že spĺňa kritériá na funkciu prednostu krajského a taktiež vyhovel psychodiagnostickým testom.
Bezpečnostná previerka na funkciu prednostu krajského úradu bude vykonaná v súlade so zákonom č. 215/2004 Z. z. o ochrane utajovaných skutočností a o zmene a doplnení niektorých zákonov. 
Vymenovanie Ing. Františka Kána do funkcie prednostu Krajského úradu v Banskej Bystrici odporúčame uskutočniť dňom 13. októbra 2005.
Podľa § 9 zákona číslo 211/2000 Z. z. o slobodnom prístupe k informáciám sa navrhuje nezverejňovať  údaje uvedené v charakteristike kandidáta na funkciu prednostu Krajského úradu v Banskej Bystrici.
Predložený materiál nemá finančný, ekonomický ani environmentálny vplyv a nemá vplyv na zamestnanosť a podnikateľské prostredie.